**ELŐTERJESZTÉS**

**az Oktatási és Szociális Bizottság 2016. április 19-i ülésére**

**Javaslat a Szombathelyi Evangélikus Egyházközség Bohócdoktor intenzív nyári képzés – workshop elnevezésű kérelmének támogatására**

A Szombathelyi Evangélikus Egyházközség 2016. nyarán egy többnapos, bentlakásos, intenzív bohóc-workhsopot szeretne megszervezni közel 10-fő részére a doktorbohócok munkájának professzionális szinten tartása érdekében, nemzetközileg elismert művészek meghívásával. A rendezvény 500.000 Ft összegű költségvetésében bruttó 400.000 Ft szerepel a meghívott előadók díjazására, valamint 100.000 Ft összeg a rendezvény szállás és terembérleti költségeire.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjék.

Szombathely, 2016. április „ ”

 **/: Koczka Tibor :/**

HATÁROZATI JAVASLAT

**…/2016. (IV. 19.) OSZB. számú határozat**

A./ 1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai ………………………….. tételsor terhére ……………………….. Ft összeggel támogatja a Bohócdoktor intenzív nyári képzés – workshop elnevezésű rendezvényét.

2.Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

B./ Az Oktatási és Szociális Bizottság a Szombathelyi Evangélikus Egyházközség kérelmét a szűkös költségvetési lehetőségekre tekintettel nem támogatja.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** 2016. május 19.